বাংলাদেশ জাতীয়তাবাদী ছাত্রদল

বাংলাদেশ জাতীয়তাবাদী ছাত্রদল হলো বাংলাদেশ জাতীয়তাবাদী দলের সহযোগী ছাত্র সংগঠন। এটি ১৯৭৯ সালে প্রতিষ্ঠিত হয়। সংগঠনটির প্রধান কার্যালয় ঢাকার নয়া পল্টনে অবস্থিত। বর্তমানে যারা বিএনপির রাজনীতির সাথে যুক্ত, তাদের মধ্যে অনেকেই জাতীয়তাবাদী ছাত্রদলের সাথে যুক্ত ছিলেন।

 ইতিহাস এবং সংগঠন  
বাংলাদেশ জাতীয়তাবাদী দল প্রতিষ্ঠার পর জিয়াউর রহমান বুঝতে পারেন যে ভবিষ্যতের বিএনপি নেতাদের জন্য একটি শক্তিশালী ছাত্র সংগঠনের প্রয়োজন, এরই প্রেক্ষিতে তিনি ১ জানুয়ারি ১৯৭৯ তারিখে ছাত্রদল প্রতিষ্ঠা করেন। ছাত্রদল ১৯ দফার একটি কর্মসূচি গ্রহণ করেছে, যা মূল দল বিএনপির কাঠামো এবং পন্থার ভিত্তিতে নির্মিত। ছাত্রদল ১৯৯০ সালের গণতান্ত্রিক গণঅভ্যুত্থানে সামরিক শাসক হুসেইন মুহাম্মদ এরশাদের বিরুদ্ধে অগ্রণী সংগঠন ছিল।

বাংলাদেশ জাতীয়তাবাদী ছাত্রদল একটি কমিটির নেতৃত্বে পরিচালিত হয়, যার সব সদস্যই ছাত্র। ছাত্রদলের ৭৩৬ সদস্যের একটি জাতীয় কমিটি রয়েছে। ২০১৬ সালে গঠিত এই কমিটি ছাত্রদের বাদ দিয়ে এবং তাদের বিরুদ্ধে অপরাধের মামলা থাকা লোকদের অন্তর্ভুক্ত করার জন্য দলীয় কর্মীদের সমালোচনার শিকার হয়; যদিও বিএনপি চেয়ারপারসন খালেদা জিয়া এটি নিষিদ্ধ করেছিলেন। বাংলাদেশে জোরপূর্বক গুমের শিকার ব্যক্তিরাও এর সদস্য ছিলেন।

 সমালোচনা 
১৯৯২ সালের ১৩ই মার্চ গণতান্ত্রিক ছাত্র ঐক্যের সন্ত্রাস বিরোধী মিছিল চলাকালে ছাত্রদল ও ছাত্রলীগের গোলাগুলি চলাকালে  মিছিলের নেতৃত্বদানকারী বাংলাদেশ ছাত্র ইউনিয়নের কেন্দ্রীয় নেতা মঈন হোসেন রাজু নিহত হন। রাজুসহ সন্ত্রাস বিরোধী আন্দোলনের সকল নিহতদের স্মরণে  সন্ত্রাস বিরোধী রাজু স্মারক ভাস্কর্য নির্মিত হয়।

২০০২ সালের ৮ জুন, বাংলাদেশ প্রকৌশল ও প্রযুক্তি বিশ্ববিদ্যালয় প্রাঙ্গণে ছাত্রদলের দুই গ্রুপের মধ্যে সংঘর্ষে গুলিবিদ্ধ হয়ে মারা যায় কেমিকৌশল বিভাগের ছাত্রী সাবেকুন নাহার সনি।  ১৯ নভেম্বর ২০০৬ তারিখে, ছাত্রদলের সদস্যরা ছাত্র সংগ্রাম পরিষদের পাঁচ কর্মীকে আক্রমণ করে এবং ঢাকা বিশ্ববিদ্যালয়ে বোমা ফাটায়। সিলেটে সংঘর্ষের সময় আইন শৃঙ্খলা রক্ষাকারী বাহিনীর ওপর হামলার জন্য ১৫০ জন ছাত্রদল কর্মীর বিরুদ্ধে পুলিশ মামলা দায়ের করে। ৯ নভেম্বর ২০০৮ তারিখে, ছাত্রদলের ঝিনাইদহ ইউনিটের সভাপতি আশরাফুল ইসলাম পিন্টুকে একটি বন্দুক ও বোমাসহ আটক করা হয়।

২০০৪ সালে, ছাত্রদলের সদস্যরা প্রশিকা নামক একটি এনজিও-কে হয়রানি করে, যার ফলে মেহদিগঞ্জ, বরিশাল-এ এর সদর দপ্তর এবং দুটি স্থানীয় অফিস ক্ষতিগ্রস্ত হয়। এই ঘটনাগুলি তখনকার বিএনপি-জামাত জোট সরকারের অধীনে ঘটে। ১১ সেপ্টেম্বর ২০০৪ তারিখে, ছাত্রদল সাংবাদিকদের লক্ষ্যবস্তুতে পরিণত করে এবং ঢাকা বিশ্ববিদ্যালয় শিক্ষক সমিতির সভাপতি আআমস আরেফিন সিদ্দিকের অফিস ভাঙচুর করে। ১৫ অক্টোবর ২০১৫ তারিখে, দৌলতপুরের বি এল কলেজে ছাত্রদল এবং ছাত্রশিবিরের মধ্যে সংঘর্ষ ঘটে, যার ফলে বর্ডার গার্ড বাংলাদেশ ও দাঙ্গা পুলিশ মোতায়েন করতে হয়।

২৬ মে ২০১৩ তারিখে, ছাত্রদলের সদস্যরা ঢাকা শহরে তারেক রহমানের সমর্থনে বিক্ষোভের সময় ২৫টি যানবাহন ভাঙচুর করে। ১৫ আগস্ট ২০১৩ তারিখে, ছাত্রদল চট্টগ্রামে খালেদা জিয়ার জন্মদিনের অনুষ্ঠানে গোষ্ঠীগত সংঘর্ষে লিপ্ত হয়, যার ফলে ব্যক্তিগত সম্পত্তির ক্ষতি হয়। ২৮ নভেম্বর ২০১৩ তারিখে, ছাত্রদল বাংলাদেশ আওয়ামী লীগ-এর ছাত্র শাখা বাংলাদেশ ছাত্র লীগের এক বিক্ষোভে হামলা চালায়, যার ফলে দুই ছাত্র লীগ সদস্যের মৃত্যু হয়।

নয়া পল্টনে ১৭ মার্চ ২০১৪ তারিখে ছাত্রদল কর্মীদের মধ্যে সংঘর্ষে ১০ জন আহত হয়। ৭ মার্চ ২০১৫ তারিখে, একটি বোমা তৈরির চেষ্টা করার সময় চট্টগ্রামে এক ছাত্রদল নেতা আহত হয়। ২০১৫ সালের ১৯ জুলাই পটুয়াখালীর  দুমকি উপজেলায় ইয়াবা মাদকসহ ছাত্রদলের কেন্দ্রীয় সভাপতি রাজীব আহসানসহ পাঁচ সহযোগীকে গ্রেফতার করা হয়।

২০২৫ সালের ১৮ই ফেব্রুয়ারী (মঙ্গলবার) খুলনা প্রকৌশল ও প্রযুক্তি বিশ্ববিদ্যালয়-এর সাধারণ শিক্ষার্থীদের উপর রাজনৈতিক কার্যক্রম নিয়ে দ্বন্দ্বের জেরে বাংলাদেশ জাতীয়তাবাদী ছাত্রদলের সাথে রামদা ও দেশীয় অস্ত্র নিয়ে বিএনপির স্থানীয় নেতাকর্মীর হামলায় প্রায় অর্ধশতাধিক ছাত্র গুরুতর আহত হয়। এই ঘটনায় যুবদলের এক নেতাকে তৎক্ষনাৎ বহিষ্কার করা হয়।

২০২৫ সালের ৯ জুলাই রাজধানীর পুরান ঢাকার মিটফোর্ড হাসপাতালের সামনে ভাঙারি পণ্যের ব্যবসায়ী লাল চাঁদ ওরফে সোহাগকে নৃশংসভাবে হত্যা করা হয়। এ ঘটনায় ছাত্রদল, যুবদল ও স্বেচ্ছাসেবক দলের নেতা-কর্মীদের সম্পৃক্ততার কথা জানা যায় এবং বিএনপির এসকল অঙ্গ সংগঠন থেকে চারজনকে বহিষ্কার করা হয়। এর মধ্যে ছাত্রদলের চকবাজার থানা ছাত্রদলের সদস্যসচিব অপু দাসকে দল থেকে আজীবন বহিষ্কার করা হয়। ব্যবসার নিয়ন্ত্রণ ও চাঁদাবাজির কারণে ঘটিত এই হত্যাকাণ্ডে দেশজুড়ে ব্যাপক ক্ষোভের জন্ম দেয় এবং আইন-শৃঙ্খলা রক্ষাকারী বাহিনীর নিষ্ক্রিয়তা নিয়ে ব্যাপক সমালোচনার সৃষ্টি হয়। এছাড়াও এই ঘটনায় জড়িতদের দ্রুত বিচার এবং সারাদেশে আইন-শৃঙ্খলা অবনতির প্রতিবাদে দেশের অনেক বিশ্ববিদ্যালয় ক্যাম্পাস ও বিভিন্ন স্থানে বিক্ষোভ ও মানববন্ধন করা হয়।

এছাড়া বিভিন্ন সময়ে বাংলাদেশ জাতীয়তাবাদী ছাত্রদলের একাধিক নেতাকর্মীর বিরুদ্ধে চাঁদাবাজি, ধর্ষণ, যৌন হয়রানি ও সহিংসতার অভিযোগ ওঠে। ২০২৪ সালের আগস্ট মাসে আওয়ামী লীগের পতনের পর বাংলাদেশ ছাত্রদলের বিরুদ্ধে চাঁদাবাজি, সহিংসতা, জমি দখল ইত্যাদির অভিযোগ ওঠে। কিছু ঘটনায় সংগঠনটি অভিযুক্তদের বিরুদ্ধে বহিষ্কারসহ শাস্তিমূলক ব্যবস্থাও গ্রহণ করে, যার মধ্যে বহিষ্কার অন্যতম। ছাত্রদলের এইসব কর্মকাণ্ডের জন্য বাংলাদেশ জামায়াতে ইসলামীর আমীর শফিকুর রহমান ছাত্রদলকে "রামদাদল" বলে অভিহিত করেন।

২০২৫ সালের ১১ ডিসেম্বর চট্টগ্রামের মিরসরাইয়ে বিএনপির দুই পক্ষের মধ্যে সংঘর্ষে ছুরিকাঘাতে জুলাইযোদ্ধা গাজী তাহমিদ খান নামে এক শিক্ষার্থী খুন হয়।

২০২৫ সালের ১৭ ডিসেম্বর তেজগাঁও কলেজে ছাত্রদলের অভ্যন্তরীণ সংঘর্ষের ঘটনায় সাকিবুল হাসান রানা নামে শিক্ষার্থী খুন হয়।

 সভাপতিদের এবং সাধারণ সম্পাদকদের তালিকা 
সভাপতির নামপরবর্তী ভূমিকা/সম্পৃক্ততাসাধারণ সম্পাদকদের নামপরবর্তী ভূমিকা/সম্পৃক্ততা ১এনামুল করিম শহীদএ কে এম গোলাম হোসেনপ্রফেসর, সরকার ও রাজনীতি বিভাগ, জাহাঙ্গীরনগর বিশ্ববিদ্যালয় ২গোলাম সারোয়ার মিলনসাবেক সংসদ সদস্য, জাতীয় পার্টি ৩শামসুজ্জামান দুদুভাইস-চেয়ারম্যান, সাবেক সংসদ সদস্য বিএনপি ৪জালাল আহমেদ ৫ড. আসাদুজ্জামান রিপনভাইস-চেয়ারম্যান, বিএনপিআমানউল্লাহ আমানযুগ্ম মহাসচিব, বিএনপি, সাবেক প্রতিমন্ত্রী ৬আমানউল্লাহ আমানযুগ্ম মহাসচিব, বিএনপি, সাবেক প্রতিমন্ত্রী ৭রুহুল কবির রিজভীসিনিয়র যুগ্ম মহাসচিব, মুখপাত্র, বিএনপিইলিয়াস আলীসাবেক সংসদ সদস্য, বিএনপি ৮এ কে এম ফজলুল হক মিলনসভাপতি, গাজীপুর জেলা বিএনপি, সাবেক সংসদ সদস্য ৯শহীদ উদ্দিন চৌধুরী এ্যানিপ্রচার ও প্রকাশনা সম্পাদক, বিএনপি, সাবেক সংসদ সদস্যহাবিব উন নবী সোহেলযুগ্ম মহাসচিব, বিএনপি ১০হাবিব উন নবী সোহেলযুগ্ম মহাসচিব, বিএনপি ১১নাসিরউদ্দিন আহমেদ পিন্টুসাবেক সংসদ সদস্য, বিএনপিশাহাবুদ্দিন লালটু ১২শাহাবুদ্দিন লালটুআজিজুল বারী হেলালতথ্য সম্পাদক, বিএনপি ১৩আজিজুল বারী হেলালতথ্য সম্পাদক, বিএনপিশফিউল বারী বাবুসাবেক সভাপতি, জাতীয়তাবাদী স্বেচ্ছাসেবক দল, বিএনপি ২০২০ সালে মরনব্যাধি ক্যান্সারে আক্রান্ত হয়ে মারা যান। ১৪সুলতান সালাহউদ্দিন টুকুপ্রচার সম্পাদক, বিএনপিআমিরুল ইসলাম খান আলিমসহকারী প্রচার ও প্রকাশনা সম্পাদক, বিএনপি ১৫আব্দুল কাদের ভূঁইয়া জুয়েলমহাসচিব, জাতীয়তাবাদী স্বেচ্ছাসেবক দল, বিএনপিহাবিবুর রশিদ হাবিবঢাকা মহানগর দক্ষিণের প্রথম যুগ্ম সাধারণ সম্পাদক, বিএনপি ১৬রাজীব আহসানআকরামুল হাসান ১৭ফজলুর রহমান খোকনইকবাল হোসেন শ্যামল ১৮কাজী রওনকুল ইসলামসাইফ মাহমুদ জুয়েল ১৯রাকিবুল ইসলাম রাকিবনাসির উদ্দিন নাসির

 আরও দেখুন 
 বাংলাদেশ জাতীয়তাবাদী দল
 জিয়াউর রহমান
 খালেদা জিয়া
 তারেক রহমান
 বাংলাদেশের ছাত্র রাজনীতি

 তথ্যসূত্র 


বিষয়শ্রেণী:বাংলাদেশের ছাত্র সংগঠন
বিষয়শ্রেণী:১৯৭৯-এ বাংলাদেশে প্রতিষ্ঠিত
বিষয়শ্রেণী:বাংলাদেশে ছাত্র আন্দোলন
বিষয়শ্রেণী:বাংলাদেশের রাজনৈতিক দলের ছাত্র শাখা
বিষয়শ্রেণী:বাংলাদেশ জাতীয়তাবাদী দল